Kosblikkie - Solidariteit Helpende Hand
DOEN AANSOEK VIR KOSBLIKKIE 2022
Die aansoeke vir Kosblikkie is reeds gesluit.
Elke aand is daar kleuters wat honger gaan slaap. Hulle ouers kan net eenvoudig nie bekostig om vir hulle kos te gee nie. #StopHonger saam met die Kosblikkie-projek is daarop gemik om te sorg dat hierdie kleuters daagliks 'n voedsame bord kos ontvang.
Magies volmaak… dis waaroor dit gaan. Dit is hartverskeurend hoeveel kleuters afhanklik is van 'n ete by die skool as hul primêre ete vir die dag; dis 'n harde werklikheid dat klein liggaampies nie normaal kan ontwikkel sonder 'n gebalanseerde dieet nie. Dis moeilik om te konsentreer wanneer jy honger is; dis onmoontlik om te presteer terwyl jou magie grom.
Die hooffokus van die projek is om te verseker dat behoeftige kleuterskole ondersteuning ten opsigte van voeding ontvang. Die Kosblikkie-projek ontvang geweldige positiewe terugvoer van die skole wat betrokke by die voedingsprogram is. Onderwysers bestempel die projek ook as "broodnodig". Kleuters word danksy die voedingsprojek as fisiek sterker bestempel. Hulle groot- en klein motoriese vaardighede, sowel as intellektuele en emosionele ontwikkeling, baat ook by die toevoeging van 'n voedsame maaltyd. Dit beteken dat kinders meer gehoorsaam is, hulle take makliker kan verrig en dat hulle selfvertroue verbeter.
Helpende Hand ontvang ook versoeke om by kinderhuise, ouetehuise en behoeftige gesinne in te gryp en daarom is bykomende veldtogte soos #StopHonger en #HelpJag begin om die Kosblikkie-projek aan te vul.
Ondersteun die projek en sluit in 'n japtrap in die gemak van jou huis aan met Helpende Hand se nuwe e-mandaat.
Klik https://www.sluitaan.co.za en volg die stappe.
Laai die Randrekkergids af
Maak 'n eenmalige finansiële bydrae tot die projek of wees kreatief en pak 'n kosblikkie vir 'n behoeftige kleuter.
Maak 'n finansiële skenking
Pak 'n kosblikkie
Wees kreatief en pak 'n kosblikkie vir 'n behoeftige kleuter (die kosblikkie dien as 'n simbool vir die voedingsprojek.
Kies een item uit elke voedselgroep
Individuele voedingsbehoeftes soos allergieë sal in ag geneem word.
Elke item is R5 en dus is die totaal van die kosblikkie R25
Geel groente (pampoen/wortels/botterskorsie)
Groen groente (kool/spinasie/groenbone)
Wil jy meer as een kosblikkie skenk?
By Solidariteit Helpende Hand	| 21 Junie, 2021
Helpende Hand gesels met Chanelle Retief oor die belangrikheid van kleutervoeding
Margolé Riekert (Projekorganiseerder)
Hierdie projek lê my baie na aan die hart, miskien omdat ek self 'n mamma van vier spruite is. Ek besef elke dag hoe belangrik 'n gesonde en gebalanseerde leefstyl is. Gesonde eetgewoontes is nie net belangrik vir optimale fisieke en kognitiewe ontwikkeling van kleuters nie, maar kan hulle ook beskerm teen siektes.
As gevolg van swaar ekonomiese tye is dit vir baie ouers onmoontlik om te voorsien in hulle kinders se daaglikse behoeftes. Daarom poog Helpende Hand met die Kosblikkie-projek om hulle hande sterk te maak en te sorg dat kleuters ten minste een maal per dag 'n voedsame bord kos geniet.